Na osnovu Odluke Vlade Bosansko-podrinjskog kantona Goražde o davanju saglasnosti na „Program podrške razvoju privatnim preduzećima i poduzetnicima sa područja Bosansko-podrinjskog kantona Goražde za 2022.godinu“ ,broj: 03-11-1324/22 od 20.07.2022. godine, Ministarstvo za privredu Bosansko-podrinjskog kantona Goražde raspisuje:

**J A V N I P O Z I V**

*za odabir korisnika sredstava za finansiranje po „Programu podrške razvoju privatnim preduzećima i poduzetnicima sa područja Bosansko-podrinjskog kantona Goražde za 2022.godinu*

**I PREDMET JAVNOG POZIVA**

Predmet Javnog poziva je prikupljanje prijava, apliciranih putem aplikacione forme za dostavljanje prijedloga projekata i aplikacione forme za dostavljanje zahtjeva, za odabir korisnika sredstava po „Programu podrške razvoju privatnim preduzećima i poduzetnicima sa područja Bosansko-podrinjskog kantona Goražde za 2022.godinu“. Sredstva su planirana u Budžetu Ministarstva za privredu Bosansko-podrinjskog kantona Goražde za 2022. godinu, na ekonomskom kodu 614500 - Subvencije privatnim preduzećima i poduzetnicima, u visini od 200.000 KM.

**II NAZIV POSEBNOG CILJA PROGRAMA,**

**Poseban cilj 1.- (Razvoj i održivost mikro i malih preduzeća)**

Iznos koji je planiran po ovom cilju je 150.000,00 KM

1. U okviru ovog posebnog cilja, obezbijedit će se Podrška za razvoj i održivost mikro i malih preduzeća planirana je za projekte koji uključuju aktivnosti, na izgradnji, proširenju ili adaptaciji proizvodnih ili nekih drugih objekata, nabavci mašina i neophodne opreme za obavljanje svoje djelatnosti, uvođenjem novih tehnologija, poboljšanju uslova rada, sigurnosti na radu i zdravlju radnika sa aktivnostima na otvaranju novih radnih mjesta, zapošljavanju, zadržavanju postojećih radnika kao i održivosti proizvodnje i drugih aktivnosti koji doprinose poboljšanju i razvoju mikro i malih preduzeća a takođe podrška će se obezbijediti i za druge projekte i mjere koje ispunjavaju uslove i kriterije za ostvarivanje podrške u okviru razvoja mikro i malih preduzeća.
2. Na ovaj poseban cilj mogu aplicirati mikro i mala preduzeća isključivo putem aplikacione forme za projekte.
3. Ukoliko privredni subjekti apliciraju za kapitalna ulaganja moraju imati sopstveno učešće u iznosu od 30%. Prilikom ocjenjivanja projekta biće prioritet na otvaranju novih radnih mjesta tj.na zapošljavanju novih radnika, te će tako i dodjela sredstava ići recipročno.

(4) Po ovom posebnom cilju aplikanti mogu aplicirati i putem zahtjeva, prvenstveno za održivost preduzeća i to uglavnom za subvencioniranje plaća ili drugih potreba vezanih za održivost subjekta. Za ove potrebe aplikanti mogu aplicirati aplikacionim obrascem za zahtjeve.

**-** Iznos sredstava koji može biti zatražen za kapitalno ulaganje u subjekat je u rasponu od 5.000 KM do 15.000 KM.

- Iznos-zahtjev za isplatu plaća biće dodijeljen u rasponu 350 do 5.000 KM. U zavisnosti na broj radnika.

**Poseban cilj 2. - Podrška u izlasku iz problema prouzrokovanim neizmirenim dugovanjima po osnovu javnih prihoda**

Izmirenje dugova javnih prihoda zaključno sa 31.12.2021 godine.

**Iznos koji je planiran budžetom po ovom cilju je 20.000 KM.**

1. U okviru drugog posebnog cilja Ministarstvo za privredu će pružiti podršku mikro i malim preduzećima koje imaju neizmirene obaveze po osnovu javnih prihoda uz sporazume o reprogramu dugovanja, zaključno sa 31.12.2021.godine, koji nisu u stanju da bilo svojim vlastitim sredstvima ili sredstvima svojih osnivača, suosnivača ili povjerioca izvrše izmirenje istih.
2. Na ovaj poseban cilj mogu aplicirati mikro i mala preduzeća isključivo putem aplikacione forme za zahtjeve po raspisanom javnom pozivu.

Iznos sredstava koji može biti zatražen je do 4.000 KM.

**Poseban cilj 3.- Start UP podrška za prvu registraciju djelatnosti u 2022. godini**

**Iznos koji je planiran po ovom cilju je 30.000 KM**

U okviru trećeg posebnog cilja obezbijedit će se subvencija za start UP podršku prve registracije djelatnosti, u cilju otvaranja novih radnih mjesta i unaprjeđenja djelatnosti na prostoru Bosansko-podrinjskog kantona Goražde.

U okviru ovog posebnog cilja podrška će se pružiti u vidu sufinansiranja troškova vezanih za prvu registraciju djelatnosti, rashoda vezanih za izvođenje građevinskih radova neophodnih za pokretanje nove djelatnosti, kao i troškovi nabavke proizvodnih mašina i ostale opreme, neophodne za otpočinjanje poslovanja, troškovi uređenja i/ili zakup poslovnog prostora.

Na ovaj poseban cilj aplicira se isključivo putem aplikacione forme za projekte (iz biznis plana).

Iznos sredstava koji može biti zatražen je od 2.000 KM do 5.000 KM.

**III KRITERIJI**

Kriteriji za izbor projekata i zahtjeva:

Prioritetne aktivnosti i mjere za učestvovanje u Programu u okviru **prvog** posebnog cilja su:

* održivost subjekta, nabavka mašina, uređaja i ostale opreme, izvođenje građevinskih radova i nabavka materijala koji su neophodni za pokretanje kao i zadržavanje i zapošljavanje novih radnika.

Prioritetne aktivnosti i mjere za učestvovanje u Programu u okviru **drugog** posebnog cilja su:

* sufinansiranje isplata dugovanja po osnovu javnih prihoda sa 31.12.2021.godine.

Prioritetne aktivnosti i mjere za učestvovanje u Programu u okviru **trećeg** posebnog cilja su:

* Pokretanje nove djelatnosti u 2022.godini, uz subvencioniranje od strane ministarstva.

**IV KORISNICI SREDSTAVA**

**Korisnici sredstava:**

* poslovni subjekti koji ispunjavaju opšte i posebne uslove predviđene Programom,
* poslovni subjekti koji su uspješno završili proces apliciranja, selekcije i evaluacije i koji su uspješno rangirani za korištenje sredstava iz ovog Programa.
* poslovni subjekti koji registrovani u sklaadu sa Zakonom o privrednim društvima i imaju rješenje o registraciji koje je izdao nadležni organ te da im je prebivalište (registracija) na prostoru Bosansko-podrinjskog kantona Goražde,
* poslovni subjekti koji su dostavili dokaz o upošljavanju minimalno jednog radnika na neodređeno vrijeme,
* poslovni subjekti koji su dostavili izjavu da će se baviti registrovanim djelatnošću i srodnim djelatnostima, minimalno tri godine od momenta dodjele sredstava po ovom Programu,
* poslovni subjekti koji su osigurali vlastito učešće u finansiranju projekta u iznosu od minimalno 30%.
* poslovni subjekti koji imaju dugovanja po osnovu javnih prihoda sa 31.12.2021.godine,i
* poslovni subjekti koji pokreću novu djelatnost u 2022.godini.

**V PRAVO UČEŠĆA**

Pravo učešća po ovom Javnom pozivu imaju svi poslovni subjekti koji zapošljavaju od 1-50 radnika, koji ispunjavaju opće i posebne uslove u skladu sa Programom i koji su navedeni kao potencijalni korisnici sredstava u okviru svakog posebnog cilja.

**VI SADRŽAJ PRIJAVE ZA UČEŠĆE NA JAVNOM POZIVU ZA DODJELU FINANSIJSKIH SREDSTAVA**

Prijava mora biti urađena sadržajno po zahtjevanim elementima iz aplikacione forme i u skladu sa procedurama apliciranja navedenim u „Programu podrške razvoju privatnim preduzećima i poduzetnicima sa podrčja Bosansko-podrinjskog kantona Goražde za 2022.godinu“.

Prijavu razmatra komisija za izbor korisnika sredstava, ako su dostavljeni:

* popunjeni obrasci aplikacione forme za projekte i aplikacione forme za zahtjeve (popunjeni obrasci ne mogu biti pisani rukom),
* potrebna dokumentacija kojom se dokazuje ispunjavanje općih i posebnih uslova po navedenom posebnom cilju Programa i
* ostala dokumentacija koja može uticati na vrjednovanje i ocjenu aplikacija u skladu sa „Programom Programu podrške razvoju privatnim preduzećima i poduzetnicima sa podrčja Bosansko-podrinjskog kantona Goražde za 2022.godinu“.
* Popis potrebne dokumentacije za navedene posebne ciljeve Programa dat je uz aplikacionu formu za projekte i aplikacionu formu za zahtjeve koje je propisalo resorno ministarstvo.

Prijave koje nisu podnešene u skladu sa procedurama apliciranja navedenim u „Programu podrške razvoju privatnim preduzećima i poduzetnicima sa podrčja Bosansko-podrinjskog kantona Goražde za 2022.godinu“ bit će odbijene i neće biti predmet daljeg razmatranja komisije za izbor korisnika sredstava. Sva priložena dokumenta moraju biti izdana od strane nadležnih organa.

Sve priložene kopije dokumenata moraju biti ovjerene od strane nadležnih upravnih organa, ovjerom ne starijom od 3 (tri) mjeseca od dana objavljivanja Javnog poziva na internet stranici Ministarstva za privredu Bosansko-podrinjskog kantona Goražde, oglasnoj tabli resornog ministarstva i Vlade BPK Goražde kao i putemk medija.

**VII KRITERIJI ZA OCJENU PRIJAVE I IZBOR KORISNIKA**

Izbor korisnika finansijskih sredstava vrši komisija za izbor korisnika sredstava, koja ima zadatak da u skladu sa procedurama apliciranja, selekcije i evaluacije projekata i zahtjeva za sredstvima navedenim u „Programu podrške razvoju privatnim preduzećima i poduzetnicima sa područja Bosansko-podrinjskog kantona Goražde za 2022.godinu“ izvrši ocjenu i rangiranje korisnika grant finansijskih sredstava.

Komisiju za izbor korisnika sredstava imenuje ministar za privredu Bosansko-podrinjskog kantona Goražde.

**VIII NAČIN PREUZIMANJA POTREBNE DOKUMENTACIJE**

Potrebnu dokumentaciju za učešće na Javnom pozivu, pripremilo je Ministarstvo za privredu Bosansko-podrinjskog kantona Goražde i ista se može preuzeti sa internet stranice Ministarstva [www.mp.bpkg.gov.ba](http://www.mp.bpkg.gov.ba).

**IX NAČIN PODNOŠENJA PRIJAVE**

Prijave sa odgovarajućom dokumentacijom šalju se preporučenom poštom u zapečaćenim kovertama na adresu:

**Ministarstvo za privredu Bosansko-podrinjskog kantona Goražde**

**ul M.Tita 13, Goražde 73000**

sa naznakom**:**

**za Javni poziv za odabir korisnika sredstava po „Programu podrške razvoju privatnim preduzećima i poduzetnicima sa područja Bosansko-podrinjskog kantona Goražde za 2022. godinu“ , poseban cilj broj \_\_\_\_\_\_\_\_**

**„NE OTVARAJ“**

Na poleđini koverte obavezno navesti naziv – ime podnosioca prijave, adresu i kontakt telefon i ovjeriti pečatom poslovnog subjekta.

**Rok za dostavu prijava je 15 dana od dana objavljivanja Javnog poziva putem elektornskog medija, internet stranice Ministarstva za privredu Bosansko-podrinjskog kantona Goražde i oglasne table resornog ministarstva, a krajnji rok je 24.08.2022. godine do 16,00 sati.**

**Za treći cilj javni poziv je otvoren do 14.10.2022.godine**

Prijave primljene nakon isteka roka bit će odbačene i neće biti predmet razmatranja.

U postupku Javnog poziva Ministarstvo ne snosi nikakve troškove učesnicima u Javnom pozivu, te zadržava pravo da u slučaju opravdanosti prijavu prihvati, odbije ili poništi Javni poziv.

Prispjela dokumentacija neće se vraćati.

**X OSTALE ODREDBE**

Sa podnosiocima prijava čiji se projekti i zahtjevi odobre Ministarstvo za privredu Bosansko-podrinjskog kantona Goražde potpisuje Ugovor o utrošku finansijskih sredstava, kojim će se definisati međusobna prava i obveze ugovornih strana, a posebno način i dinamika korištenja dodijeljenih finansijskih sredstava, te nadzor nad utroškom istih u skladu sa „Programom podrške razvoju privatnim preduzećima i poduzetnicima sa područja Bosansko-podrinjskog kantona Goražde za 2022. godinu“.

Sve dodatne informacije vezane za ovaj Javni poziv mogu se dobiti svakim radnim danom na broj telefona: 038/228-640, u vremenu od 11-16 sati.

Broj: \_\_\_\_\_\_\_\_\_\_\_\_\_\_/22 **M I N I S T A R**

Goražde, \_\_\_\_\_\_\_\_\_\_\_\_\_\_\_2022.godine \_\_\_\_\_\_\_\_\_\_\_\_\_\_\_\_\_

Haris Salković